Kõige ebatavalisemad on Austraalia loomad ja taimed. Siin elab ligi 2/3 maailma  266 kukkurlooma liigist. Viimaste hulka kuuluvad näiteks kängurud, koaalad, kuskused, bandikutid, vombatid. Ainsad munevad imetajad - nokkloom ja sipelgasiil elavad samuti Austraalias. Kirdeosa palavad ja niisked igihaljad troopilised vihmametsad ning sood on koduks krokodillidele ja veelindudele.  Keset Arktikat Põhja-Jäämeres triiviv hiiglaslik paakjää ei sula suvelgi. Arktikasse kuuluvad ka maailma suurim saar Gröönimaa, Põhja-Jäämere saared ning Põhja-Ameerika ja Euraasia tundraalad. Puid siin ei  kasva. Maailma suurim kiskja - jääkaru on Arktika valitseja ja ainus kiskja üldse, kes ei pelga inimest. Arktika tohutu suurtel linnulaatadel pesitsevad lunnid, algid, ürrid, krüüslid, kaljukajakad jt. Kõrgarktikas suudab talve üle elada vaid lumepüü.